Es lliuren en Alaquàs els Premis a la Millor Gestió Empresarial del Medi Ambient en el sector de la fusta i el moble de l'Horta Sud
21/02/2003 15:24:00

# Es lliuren en Alaquàs els Premis a la Millor Gestió Empresarial del Medi Ambient en el sector de la fusta i el moble de l'Horta Sud

*   21/02/2003 15:24:00
*   [Imprimir](#)
*   Compartir
*    https://www.alaquas.org/documento.asp?id\_do=8413

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8413%2F0&title=Ajuntament%20d%27Alaqu%C3%A0s.%20Premsa.Es%20lliuren%20en%20Alaqu%C3%A0s%20els%20Premis%20a%20la%20Millor%20Gesti%C3%B3%20Empresarial%20del%20Medi%20Ambient%20en%20el%20sector%20de%20la%20fusta%20i%20el%20moble%20de%20l%27Horta%20Sud)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8413/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8413/8413_Form_4.jpg)](https://www.alaquas.org/ficheros/documentos/2003/2/8413/8413_Form_10.jpg "<a href='https://www.alaquas.org/ficheros/documentos/2003/2/8413/8413_Form_10.jpg' target=_blank><i class='fa fa-external-link' aria-hidden='true'></i>.Es lliuren en Alaquàs els Premis a la Millor Gestió Empresarial del Medi Ambient en el sector de la fusta i el moble de l'Horta Sud</a>")

Dos dels premis més destacats han estat atorgats a les empreses de la ciutat Andreu Est i Barnizados Alaquàs

Les empreses de la ciutat Andreu Est i Barnizados Alaquàs han aconseguit dos dels guardons més destacats dels premis a la Millor Gestió Empresarial del Medi Ambient del Sector de la Fusta i el Moble en l'Horta Sud. Amb aquests premis es vol reconèixer la tasca d'aquestes empreses per haver introduït en la seua línia de treball empresarial iniciatives de respecte al medi ambient, contribuint així a la tasca de sensibilització ambiental en el sector industrial.

Aquests premis van ser lliurats el dijous 20 de febrer en un acte empresarial celebrat a Alaquàs. A l'esdeveniment van assistir l'Alcalde d'Alaquàs i vicepresident de la Mancomunitat de l'Horta Sud, Jorge Alarte, la Secretària General del Ministeri de Medi Ambient, Carmen Martorell, el president de FEVAMA, Antonio Baixauli, el secretari general de Confemadera, Francesc Pons, els presidents de l'Agrupació Comarcal d'Empresaris i del Club de Gerents, així com una ampla representació del món empresarial de la fusta i del moble a la comarca.

En la seua intervenció, l'Alcalde d'Alaquàs, com a vicepresident de la Mancomunitat de l'Horta Sud, va destacar el treball realitzat pels empresaris en temes de medi ambient i va afegir que la Mancomunitat continuaria "amb el nostre compromís d'impulsar projectes d'aquest tipus fonamentats en la sostenibilitat i el medi ambient".

Aquests premis han estat impulsats per la Mancomunitat de l'Horta Sud i la Fundació Biodiversitat amb la col·laboració de FEVAMA i la cofinanciació del Fons Social Europeu i s'emmarquen dins  de la campanya de sensibilització mediambiental del sector del moble i la fusta organitzada per la Mancomunitat de l'Horta Sud i la col·laboració dels ajuntaments. Amb aquests guardons es premia el treball de les empreses per introduir el principi de sostenibilitat com a element bàsic del treball i de la producció de l'empresariat.